《宿巴东县》
明代·韦宪文

山路沿江得驿邸，巴城俯瞰急湍西。天边楚峤批鸿断，峦上川云罩树低。

磷火夜明催犬吠，叶声秋急应猿啼。看诗壁上多磨灭，欲向高崖大字题。

作者简介：韦宪文，字纯颢，一字洪初。顺德人。明世宗嘉靖三十一年（一五五二）举人。初授泰和教谕，历官马湖同知，调黑盐井提举，终靖江长史。晚归会城，辟石渠洞，与门人发明师说。大约其学出江门而参合余姚，以丰城为宗。著有《学测集》。清温汝能《粤东诗海》卷二八、清道光《广东通志》卷二八一有传。